stanford-oval/wikipedia huggingface dataset:
Julian Weber

| Julian Weber |
| --- | --- |

Henkilötiedot
Syntynyt: 29. elokuuta 1994 (ikä 30) Mainz, Saksa
Yleisurheilija
Pituus:  190
Paino:  94
Laji:  keihäänheitto
Valmentaja:  Stephan Kallenberg
Ennätykset:  89,54 (2022)
Aiheesta muualla
Timanttiliiga
| Mitalit> Maa:   Saksa.Miesten Yleisurheilu.EM-kilpailut  | Mitalit> Maa:   Saksa.Miesten Yleisurheilu.EM-kilpailut  | Mitalit> Maa:   Saksa.Miesten Yleisurheilu.EM-kilpailut  | Maa:   Saksa> Miesten Yleisurheilu. |
| --- | --- | --- | --- |
|  Kultaa | München 2022 | keihäänheitto |  |
|  Hopeaa | Rooma 2024 | keihäänheitto |  |
Julian Weber (s. 29. elokuuta 1994 Mainz) on saksalainen keihäänheittäjä, lajin Euroopan-mestari. 190 senttimetriä pitkä Weber edustaa USC Mainzia. Hänen valmentajanaan toimii Stephan Kallenberg.
Weber saavutti kultaa vuoden 2013 alle 20-vuotiaiden EM-kilpailuista Rietistä. Hän sijoittui vuoden 2016 kesäolympialaisissa Rio de Janeirossa yhdeksänneksi heitettyään tuloksen 81,36. Dohan MM-kilpailuissa 2019 hän sijoittui kuudenneksi tuloksella 81,26. Vuodelle 2021 siirretyissä Tokion olympialaisissa hän oli neljäs tuloksella 85,30. Hän sijoittui Eugenen MM-kilpailuissa 2022 neljänneksi tuloksella 86,86 ja voitti samana vuonna Euroopan-mestaruuden Münchenissä tuloksella 87,66. Budapestin MM-kilpailuissa 2023 hän sijoittui neljänneksi tuloksella 85,79. Rooman EM-kilpailuissa 2024 Weber saavutti hopeaa tuloksella 85,94.
Hänen ennätyksensä on kesäkuussa 2022 Hengelossa heitetty 89,54.
Henkilökohtaiset ennätykset

keihäänheitto: 89,54 (Hengelo 2022)
Parhaat tulokset

89,54 (2) Hengelo 6.6.2022
89,08 (3) Tukholma 30.6.2022
88,72 (1) Kassel 8.7.2023
88,37 (1) Rehlingen 28.5.2023
88,29 (2) Berliini 3.9.2016
88,04 (1) Offenburg 10.7.2016
87,66 (1) München 21.8.2022
87,39 (2) Paris Saint-Denis 27.8.2016
87,28 (3q) Eugene 21.7.2022
87,14 (1) Hengelo 4.6.2023
Kausien parhaat

2013 79,68 Rieti 20.7.
2014 80,72 Ulm 26.7.
2015 81,15 Rehlingen 25.5.
2016 88,29 Berliini 3.9.
2017 85,85 Las Palmas  11.3.
2018 86,63 Birmingham 18.8.
2019 86,86 Bydgoszcz 9.8.
2021 87,03 Zürich 9.9.
2022 89,54 Hengelo 6.6.
2023 88,72 Kassel 8.7.
Jyrki Salminen (TJ Group)

Jyrki Kalle Tapio Salminen (s. 1962) on suomalainen yritysjohtaja, joka on toiminut TJ Groupin toimitusjohtajana.
Salminen vaurastui teknobuumin huipulla, kun hän myi perustamansa it-yrityksen TJ Groupin osakkeita yhtiön pörssilistautumisen yhteydessä. Salminen sai tuomion törkeästä sisäpiiritiedon väärinkäytöstä sekä kolmesta arvopaperimarkkinoita koskettavasta tiedottamisrikoksesta TJ Groupin pörssilistautumisessa. Salminen tuomittiin korkeimmassa oikeudessa 2 vuoden ja 4 kuukauden vankeuteen.
Nykyään Salminen toimii yhtiössään Strömsö Property Development, joka rakennuttaa Tammisaaren edustalla olevalle Strömsön saarelle luksustason loma-asuntoja ja myy rantatontteja.
Julius Wolff

| Julius Wolff |
| --- | --- |
 Julius Wolff
Henkilötiedot
Syntynyt: 1834
Kuollut: 1910 (75–76 vuotta) Charlottenburg, Berliini
Ammatti:  kirjailija
Kirjailija
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Julius Wolff (1834 Quedlinburg – 1910 Charlottenburg, Berliini) oli saksalainen runoilija.
Wolff opiskeli Berliinin yliopistossa ja toimi vuoteen 1869 isältään perimänsä vaatetustehtaan johtajana. Hän julkaisi 1869–1870 Die Harzzeitung -nimistä lehteä ja värväytyi sitten Ranskaa vastaan käytyyn sotaan upseeriksi 1870–1871. Hän asui sen jälkeen Berliinin Charlottenburgissa ja omistautui runojen kirjoittamiselle. Wolff kirjoitti ensin kokoelman Aus dem Felde (1871). Sen jälkeen hän kirjoitti Scheffelin teosten tyylisiä historiallis-romanttis-isänmaallisia teoksia, jotka olivat hyvin suosittuja, mutta aikanaan niitä ei laadullisesti arvostettu. Wolff kirjoitti myös runsaasti romaaneja ja näytelmiä. Kootut teokset Sämmtliche werke, joihin sisältyy Joseph von Lauffin kirjoittama elämäkerta, ilmestyivät vuodesta 1912 alkaen.
Teokset (valikoima)

Aus dem Felde, 1871, runoja
Till Eulenspiegel redivivus, 1874
Der Rattenfänger von Hameln. Eine aventiure, 1876; muokattu näytelmäksi, johon Victor Nessler on säveltänyt musiikin, 1879
Der wilde Jäger, 1877
Tannhäuser, 1880
Lurlei (Lorelei), 1886
Der fliegende Holländer, 1892
Sämmtliche werke, 1912–
Aiheesta muualla

Kuvia tai muita tiedostoja aiheesta Julius Wolff Wikimedia Commonsissa
Jugoslavian parlamentti

Jugoslavian parlamentti oli Jugoslavian edustuslaitos. Jugoslaviana tunnettu valtio sijaitsi Balkanilla vuosina 1918-2003, joten maan parlamentilla voidaan tarkoittaa Jugoslavian kuningaskunnan kansalliskokousta (1920-1945), Jugoslavian sosialistisen liittotasavallan liittoparlamenttia (1945-1990) tai Jugoslavian liittotasavallan eli ns. tynkä-Jugoslavian liittoparlamenttia, joka vuonna 2003 muuttui Serbia-Montenegron valtioliiton parlamentiksi. Parlamentti kokoontui vuosina 1936-2003 Belgradissa Nikola Pašićin aukiolla sijaitsevassa rakennuksessa, jossa nykyään kokoontuu Serbian kansalliskokous.
Kuningaskunta

Jugoslavia perustettiin Serbien, kroaattien ja sloveenien kuningaskuntana vuonna 1918. Maan viralliseksi Jugoslavia tuli vuonna 1929. Maan ensimmäinen parlamentti oli väliaikainen kansallinen edustuslaitos (serbokroaatiksi Privremeno narodno predstavništvo), joka kokoontui ensi kerran 1. maaliskuuta 1919. Sen muodostivat Serbian kuningaskunnan kansalliskokous ja Sloveenien, kroaattien ja serbien valtion kansallisneuvosto. Sen laatiman vaalilain perusteella järjestettiin 28. marraskuuta 1920 uuden kuningaskunnan ensimmäiset vaalit, joissa valittiin uuden perustuslakia säätävän kokouksen kokoonpano. Tämä perustuslakia säätävä kokous hyväksyi Vinovdanin eli Pyhän Vituksen päivän perustuslain 28. kesäkuuta 1921. Serbien, kroaattien ja sloveenien eli lyhyesti Jugoslavian kuningaskunnan ensimmäisen perustuslain mukaan maan parlamentti oli kansalliskokous (serbokroaatiksi Narodna skupština).
Vuonna 1929 Jugoslavian kuningas Aleksanteri I otti vallan ja aloitti Tammikuun 6. päivän diktatuurin (Šestojanuarska diktatura). Perustuslaillisen monarkian palauttanut perustuslaki astui voimaan 1931, jolloin myös kansalliskokous kokoontui uudelleen. Jugoslavian viimeiset monipuoluevaalit järjestettiin 11. joulukuuta 1938.
Jugoslavian kansallinen antifasistinen vapautusneuvosto

Akselivallat miehittävät ja jakoivat Jugoslavian kuningaskunnan alueen kesällä 1941. Jugoslavian hallitus ja kuningasperhe lähtivät maanpakoon Lontooseen. Marraskuussa 1942 Josip Broz Titon johtamat kommunistipartisaanit perustivat poliittiseksi organisaatiokseen Jugoslavian kansallisen antifasistisen vapautusneuvoston (Antifašističko vijeće/veće narodnog oslobođenja Jugoslavije, AVNOJ).
Sosialistinen Jugoslavia

Vuoden 1944 Tito–Šubašićin sopimuksissa (Visin sopimus) kommunisteja edustajat Tito ja pakolaishallituksen pääministeri Ivan Šubašić sopivat väliaikaisen kansalliskokouksen perustamisesta. Tämä muodostettiin yhdistämällä AVNOJ ja joitain kymmeniä kansanedustajia viimeisestä vuoden 1938 parlamentista. Kun Titon johtamat kommunistit olivat varmistaneet vallan käsiinsä, järjestettiin 11. marraskuuta 1945 vaalit, joissa oli mahdollista äänestää Titon kommunistien johtamaa kansanrintamaa tai oppositiota. Virallisesti kommunistijohtoinen kansanrintama voitti vaalit 90,5 prosentin ääniosuudella. Uusi kansalliskokous lakkautti monarkian ja perusti Jugoslavian federatiivisen kansantasavallan, jonka perustuslaki tuli voimaan 1946.
Sosialistisen Jugoslavian kansalliskokous jakautui kahteen kamariin liittoneuvostoon ja kansojen neuvostoon. Vuonna 1953 parlamentin nimeksi tuli kansan liittoparlamentti, joka jaettiin liittoneuvostoon ja tuottajien neuvostoon. Vuosina 1953-1967 kansojen neuvosto oli osa liittoneuvostoa. Vuonna 1963 uuden perustuslain myötä liittoparlamentti jaettiin viiteen kamariin: liittoneuvostoon, talousneuvostoon, koulutus- ja kulttuurineuvostoon, sosiaali- ja terveysneuvostoon ja organisatoris-poliittiseen neuvostoon. Vuonna 1967 kansojen neuvosto palautettiin, liittoneuvosto lakkautettiin 1968 ja organisatoris-poliittisesta neuvostosta tehtiin sosiaalipoliittinen neuvosto. Jugoslavian parlamentti oli maailman ainoa viisikamarinen (ja myöhemmin kuusikamarinen) edustuslaitos.  Vuonna 1974 uuden perustuslain Jugoslavian SLT:n parlamentti jaettiin uudestaan kahteen kamariin: liittoneuvostoon sekä tasavaltojen ja alueiden neuvostoon.
Vuoteen 1990 asti Jugoslavian kansalaisilla oli mahdollisuus joko äänestää kommunistien listaa tai sitä vastaan. Parlamentissa ja kaikissa sen kamareissa valta oli Jugoslavian kommunistien liitolla (SKJ) (vuoteen 1952 asti Jugoslavian kommunistinen puolue (KPJ)) ja sen jäsentasavaltoja johtaville jäsenpuolueille. Jugoslavian kommunistinen puolue lakkautettiin 22. tammikuuta 1990 kasvaneiden etnisten jänniteiden myötä.  Vuonna 1990 järjestettiin kaikissa Jugoslavian jäsentasavalloissa vaalit, mutta varsinaista liittoparlamentin vaaleja ei enää järjestetty, joten Jugoslavian sosialistisen liittotasavallan viimeiset parlamenttivaalit järjestettiin vuonna 1989.
Tynkä-Jugoslavia

Serbian ja Montenegron muodostaman "kolmannen Jugoslavian" eli Jugoslavian liittotasavallan perustuslaki hyväksyttiin 27. huhtikuuta 1992. Jugoslavian liittotasavallan ensimmäiset parlamenttivaalit järjestettiin 31. toukokuuta 1992. Helmikuussa 2003 Jugoslavian liittotasavallan parlamentti muuttui Serbia-Montenegron valtioliitoksi ja sen parlamentiksi.
Jyrki Suhonen

Jyrki Suhonen (s. 27. joulukuuta 1960) on suomalainen koripallovalmentaja. Suhonen on toiminut Espoon Hongan, Helsingin NMKY:n ja Espoo Basket Teamin valmentajana. Pääsarjassa hän on valmentanut yhteensä kahdeksan kautta, joiden lisäksi hän on toiminut nuorten maajoukkueiden valmentajana. Kaudella 1989–90 Suhonen valittiin SM-sarjan vuoden valmentajaksi.
Jyrki Tamminen

Jyrki Tamminen (s. 1963) on suomalainen teatteriohjaaja ja Pohjois-Karjalan taidetoimikunnan lastenkulttuurin ja monikulttuurisen taidetyön läänintaiteilija. Hän toimii läänintaiteilijan tehtävässä 1. helmikuuta 2008 – 31. tammikuuta 2013. Tammisella on sekä kasvatus- että teatterialan koulutus (nukketeatteri).
Tamminen on ohjannut yhteistyössä ohjaajaparina Anne Välinoron kanssa  mm. näytelmät: Kuu kiikkuu (Teatteri Mukamas), Odysseus - meri ja miehet (Valkeakosken kaup.teat.), Rauhallinen Erkki, Viidakkopoika (Teatteri 2000 ja Seinäjoen kaupunginteatteri) ja Gulliverin jäljillä (Hämeenlinnan teatteri). Viimeisin työparin yhteistyö on Mitä kuuluu, Hanhiemo? ensi-ilta tammikuu 2012. 
Henkilökohtaisia ohjauksia ovat lisäksi mm. Onnellinen prinssi (Joensuun kaupunginteatteri), Ovimikko (Nukketeatteri Reaktori), Leikin soitto - soiton leikki nukketeatterikonsertti (Mikkelin ja Joensuun kaupunginorkesterit 2011-2012).
Kaitajärvi (Jämsä, Jämsänniemi)

| Kaitajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°47′36″N, 25°22′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jämsänjoen alue (14.51)
Järvinumero:  14.519.1.005
Mittaustietoja
Pinnankorkeus:  115,5 m 
Rantaviiva:  1,8 km 
Pinta-ala:  0,11 km² 
 fiKaitajärvi 
Kaitajärvi on Jämsän kaakkoisosassa sijaitseva yhdentoista hehtaarin laajuinen järvi. Etäisyys Jämsän keskustasta on kolmetoista kilometriä kaakkoon ja Tampereelta 91 kilometriä itäkoilliseen.
Maantiede

Kaitajärven pituus lounaasta koilliseen on 700 metriä. Järvi sijaitsee Päijänteeseen työntyvän Jämsänniemen kaakkoisosassa. Rannat mutkittelevat loivasti ja niillä on jonkin verran asutusta ja peltotilkkuja. Järven eteläpuolella sijaitseva Kärmemäki kohoaa 150 metriä merenpinnan yläpuolelle. Ympäristössä on lukuisia järviä: Pirttijärvi lännessä, Ruuhijärvi pohjoisessa, Kuolemajärvi kaakossa ja vajaan hehtaarin laajuinen Pieni Kaitajärvi (115,7 metriä mpy) lounaassa. Etäisyys Kaitajärveltä Päijänteelle on kaksi kilometriä.
Kaitajärvi kuuluu Nielevän valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Nielevän valuma-alue kattaa Jämsänjoen alueen kaakkoisosan. Kaitajärvi on viidenneksi laajin Nielevän alueen yhdestätoista yli hehtaarin laajuisesta järvestä, Pirttijärven ohella se on valuma-alueen eteläisin vakavesi. Kaitajärveen saapuu laskuoja lounaasta ja siitä lähtee laskuoja pohjoiseen.
Myös Jämsän Rasissa on Kaitajärvi.
Iso-Mustikainen

| Iso-Mustikainen |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki
Koordinaatit:  62°33′44″N, 26°55′37″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Huosiaiseen 
Järvinumero:  14.712.1.022
Mittaustietoja
Pinnankorkeus:  144,8 m  
Pituus:  410 m  
Leveys:  150 m  
Rantaviiva:  0,899 km  
Pinta-ala:  3,327 ha  
Suurin syvyys:  14,5 m  
Saaria:  ei saaria 
 fiIso-Mustikainen 
Iso-Mustikainen tai Iso Mustikainen on Pohjois-Savossa Suonenjoella  Mäkränkylän lähellä sijaitseva järvi.
Maantietoa

Järvi on 410 metriä pitkä, 150 metriä leveä, ja sen pinta-ala on 3,3 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 900 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Hankaveden alueeseen (14.712) se kuuluu. Järven vedenpinnan korkeus on 144,8 metriä mpy.
Iso-Muuratlampi

| Iso-Muuratlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Toivakka
Koordinaatit:  62°07′27″N, 26°12′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Laskuoja:  oja Muuratjokeen 
Järvinumero:  14.318.1.019
Mittaustietoja
Pinnankorkeus:  121,6 m  
Pituus:  390 m  
Leveys:  190 m  
Rantaviiva:  0,958 km  
Pinta-ala:  5,015 ha  
Tilavuus:  0,0001648 km³ 
Keskisyvyys:  3,29 m  
Suurin syvyys:  7,6 m  
Saaria:  ei saaria 
 fiIso-Muuratlampi 
Iso-Muuratlampi  on Keski-Suomessa Toivakassa Huikon lähellä sijaitseva lampi.
Maantietoa

Lammen pinta-ala on 5,0 hehtaaria, se on 400 metriä pitkä ja 200 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 164 800 kuutiometriä. Sen keskisyvyys on 3,3 metriä ja suurin syvyys on 7,6 metriä. Sen rantaviivan pituus on 950 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Pitkäjoen valuma-alueeseen (14.318) se kuuluu. Lammen vedenpinnan korkeus on 121,6 metriä mpy.
Juha-Matti Halonen

Juha-Matti ”Jupu” Halonen on suomalainen triathlonisti. Hänen seuransa on TriathlonSuomi. Siviiliammatiltaan hän on lääkäri.[lähde? ]
Triathlonsaavutukset

Vuonna 2019 Halonen voitti Suomen mestaruuden triathlonin täysmatkalla. Puolimatkalla hän oli SM-tasolla hopealla ja olympiamatkalla pronssilla. Vuonna 2018 Halonen sijoittui Ironmanin MM-kilpailuissa Havaijilla 25–29-vuotiaiden miesten sarjassa kuudenneksi ajalla 8.52.40, ollen paras suomalainen.
Jorge Larrionda

| Jorge Larrionda> Henkilötiedot |
| --- | --- |
Koko nimi:  Jorge Luis Larrionda Pietrafesa
Syntynyt: 9. maaliskuuta 1968 (ikä 56) Montevideo, Uruguay
Jalkapallotuomari
Pituus:  176 senttimetriä
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 1998– | FIFA |  |  |

Jorge Luis Larrionda Pietrafesa (s. 9. maaliskuuta 1968 Montevideo, Uruguay) on uruguaylainen jalkapalloerotuomari. Hänestä tuli kansainvälinen erotuomari vuonna 1998.
Larrionda on tuominnut uransa aikana kaksissa MM-kilpailuissa vuosina 2006 ja 2010 sekä vuosien 2003 ja 2009 Maanosaliittojen cupissa.
Larrionda on ehkä parhaiten tunnettu 2010 maailmanmestaruuskisoissa pelatussa ottelussa Saksa-Englanti tekemästään virheestä, jossa hän ei nähnyt Frank Lampardin laukoman vedon ylittäneen maaliviivaa. Englanti lopulta hävisi pelin maalein 4–1.
Aiheesta muualla

Esittely FIFA:n sivustolla (Arkistoitu – Internet Archive) (englanniksi)
Jalkapallon maailmanmestaruuskilpailujen 2010 tuomarit
| --- | --- |
AFC:  Khalil Al Ghamdi •  Ravshan Ermatov •  Subkhiddin Mohd Salleh •  Yūichi Nishimura
CAF:  Koman Coulibaly •  Jerome Damon •  Eddy Maillet
CONCACAF:  Joel Aguilar •  Benito Archundia •  Carlos Batres •  Marco Rodríguez
CONMEBOL:  Héctor Baldassi •  Jorge Larrionda •  Pablo Pozo •   Óscar Ruiz •  Carlos Simon •  Martín Vázquez
OFC:  Michael Hester •  Peter O'Leary
UEFA:  Olegário Benquerença •  Massimo Busacca •  Frank De Bleeckere •   Martin Hansson •  Viktor Kassai
UEFA:  Stéphane Lannoy •  Alberto Undiano Mallenco •  Roberto Rosetti •  Wolfgang Stark •  Howard Webb
Juho Heikki Kala

Juho Heikki Kala (19. kesäkuuta 1864 Kauhava – 11. kesäkuuta 1929 Helsinki) oli suomalainen päätoimittaja ja tilastokonttorin johtaja.
Kalan vanhemmat olivat kunnankirjuri Eljas Herman Kala (ent. Nukala) ja Susanna Vilhelmiina Sippola. Hän pääsi ylioppilaaksi Jyväskylän lyseosta 1883 ja valmistui Helsingin yliopistosta filosofian kandidaatiksi 1891 ja maisteriksi 1894.
Kala toimi Uusi Aura-lehden päätoimittajana 1899–1904 ja sen jälkeen hän oli Rautatiehallituksen tilastokonttorin johtajana 1904–1929.
Kalan syntymäkodissa Kauhavan Hahtomaan Kalan torpassa perustettiin juhannuksena 1881 Suomen emsimmäinen nuorisoseura. Juho Heikki Kala oli yksi perustavan kokouksen pöytäkirjan viidestä allekirjoittajasta. Kauhavalle perustettiin 1950-luvulla J. H. Kala-seura joka pystytti puretun Kalan torpan päärakennuksen paikalle muualta siirretyn samantyylisen rakennuksen.
Juho Heikki Kala oli naimisissa vuodesta 1897 Maija Erika Forsgrénin kanssa. Heidän poikansa oli diplomaatti Toivo Ilmari Kala.
Teoksia

Vepsäläiset teoksessa Kansantajuisia esitelmiä ; toimittaneet Länsisuomalaiset ylioppilaat; 5:des vihko. Länsisuomalaisten esitelmätoimikunta, Turku 1899
Valtionrautateiden hoito yleisten liikeperiaatteiden mukaan ; kirjoittanut J. H. K. Uuden Rautatielehden julkaisuja n:o 7. Porvoo 1910, Helsinki 1913
Suomen rautateiden rakennushistoria. Tietosanakirja-Osakeyhtiö, Helsinki 1917
Näytteitä äänis- ja keskivepsän murteista ; keränneet E. N. Setälä ja J. H. Kala ; julk. ja suom. E. A. Tunkelo apunaan Reino Peltola. Suomalais-ugrilaisen seuran toimituksia 100. Helsinki 1951
Suomennoksia

Emil Fredrik Nervander : Kirkollisesta taiteesta Suomessa keski-aikana 2. Kansanvalistus-seuran toimituksia 63. Helsinki 1888
Juha

Juha voi tarkoittaa ainakin seuraavia asioita:
Juha, suomalainen miehen etunimi
Juha, Anssi Tikanmäen albumi vuodelta 1999
JuHa-rata Juurikorvesta Haminaan
Kino Juha, elokuvateatteri Nurmijärvellä.
Romaani ja muut siihen perustuvat teokset

Juha, Juhani Ahon vuonna 1911 ilmestynyt romaani
Juha, Aarre Merikannon ooppera vuodelta 1922
Juha, Leevi Madetojan ooppera vuodelta 1935
Juha (Johan), Mauritz Stillerin ohjaama elokuva vuodelta 1921
Juha, Nyrki Tapiovaaran ohjaama elokuva vuodelta 1937
Juha, Toivo Särkän ohjaama elokuva vuodelta 1956
Juha, Aki Kaurismäen ohjaama mykkäelokuva vuodelta 1999
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Juha”, voi hakea sivunnimihaulla, laajalla sivunnimihaulla tai tekstihaulla.
Josh Hartnett

| Josh Hartnett |
| --- | --- |
 Josh Hartnett San Diegon Comic-Conissa vuonna 2014.
Henkilötiedot
Koko nimi:  Joshua Daniel Hartnett
Syntynyt: 21. heinäkuuta 1978 (ikä 46) Saint Paul, Minnesota, Yhdysvallat
Ammatti:  näyttelijä, elokuvatuottaja
Näyttelijä
Taiteilijanimet:  Josh Hartnett
Aktiivisena:  1997–
Merkittävät roolit:  Capt. Danny Walker   Pearl Harbor   Eversmann   Isku Mogadishuun   Slevin Kelevra   Lucky Number Slevin   Dwight ”Bucky” Bleichert    Musta Dahlia
Aiheesta muualla
Viralliset kotisivut
IMDb 
Elonet
Josh Hartnett (s. 21. heinäkuuta 1978 Saint Paul, Minnesota) on yhdysvaltalainen näyttelijä ja tuottaja.
Lapsuus

Hartnett syntyi Saint Paulissa Minnesotassa. Hänen vanhempansa olivat eronneet, joten hänen isänsä Daniel Hartnett ja äitipuoli Molly kasvattivat hänet. Hänen biologinen äitinsä muutti takaisin San Franciscoon pian erottuaan Hartnettin isästä, mutta Hartnett kasvoi Saint Paulissa. Hän näytteli ensimmäistä kertaa koulun näytelmässä kahdeksannella luokalla. Hän valmistui vuonna 1996 South High Schoolista, joka sijaitsee Minneapolisissa. Hartnett pelasi amerikkalaista jalkapalloa high schoolissa, mutta lopetti loukattuaan polvensa. Hän aloitti näyttelemisen lopetettuaan jalkapalloilun.
Ura

Huhtikuussa 1997 Josh Hartnett esitti Michael Fitzgeraldin roolia yhdysvaltalaisessa televisiosarjassa Cracker. Ennen elokuvarooleja Hartnett esitti pieniä osia televisiosarjoissa sekä mainoksissa. Hartnettin ura sai alkunsa ja hän sai nyt suurempia rooleja, esimerkiksi elokuvissa Kauhun oppitunnit, Pearl Harbor, Virgin Suicides ja Isku Mogadishuun. Josh Hartnett sai nyt julkisuutta monin tavoin. Hänet on monta kertaa listattu seksikkäiden näyttelijöiden listalle, sekä kerran hänet valittiin seksikkäimmäksi kasvissyöjäksi.
Yksityiselämä

Hartnett tapaili lukioajan tyttöystäväänsä Ellen Fensteriä muutaman vuoden ajan. Pari erosi kuitenkin helmikuussa 2004, minkä jälkeen Hartnett on yhdistetty muun muassa vastanäyttelijäänsä Kirsten Dunstiin sekä Scarlett Johanssoniin.
Filmografia > Elokuvat

Kauhun oppitunnit (The Faculty, 1998)
Debutante (1998)
Halloween H20 (Halloween H20: 20 Years Later, 1998)
Virgin Suicides (1999)
Member (2001)
Kohtalokas kesäloma (Here on Earth, 2000)
The Same (2001)
Isku Mogadishuun (Black Hawk Down, 2001)
The One – ympyrä sulkeutuu (O, 2001)
Pearl Harbor (2001)
Suhteet sekaisin (Town & Country, 2001)
Blow Dry – kierot kutriniekat (2001)
40 päivää ja 40 yötä (40 Days and 40 Nights, 2002)
Murha Hollywoodissa (Hollywood Homicide, 2003)
Wicker Park (2004)
Sin City (2005)
Crazy in Love (Mozart and the Whale, 2005)
Lucky Number Slevin (2006)
Maameren tarinat (Gedo senki, anime, 2006)
Musta Dahlia (The Black Dahlia, 2006)
30 päivää kaamosta (30 Days of Night, 2007)
Resurrecting the Champ – pelastakaa mestari  (2007)
LandShark Inc. (August, 2008)
I Come with the Rain  (2009)
Bunraku  (2010)
Girl Walks Into a Bar  (2011)
Stuck Between Stations (2011)
Singularity  (2013)
Parts Per Billion  (2014)
Wild Horses  (2015)
Oh Lucy!  (2017)
The Ottoman Lieutenant  (2017)
6 Below: Miracle on the Mountain  (2017)
She’s Missing  (2019)
Inherit the Viper  (2020)
Most Wanted  (2020)
Valley of the Gods  (2020)
Wrath of Man  (2021)
Ida Red  (2021)
Operation Fortune: Ruse de Guerre  (2023)
Oppenheimer (2023)
Filmografia > Televisiosarjat

Fitz ratkaisee (Cracker, televisiosarja, 1997)
Penny Dreadful (televisiosarja, 2014-2016)
Paradise Lost (televisiosarja, 2014-2016)
Aiheesta muualla

Kuvia tai muita tiedostoja aiheesta Josh Hartnett Wikimedia Commonsissa
Josh Hartnett Internet Movie Databasessa. (englanniksi)
Lucky Number Josh - Josh Hartnett Fan Site (englanniksi)
Absolute Josh Hartnett - Josh Hartnett Social Network (englanniksi)